L 290/334
DA
Den Europæiske Unions Tidende
10.11.2022
Figur A5/9 Skematisk tegning af fuldstrøms udstødningsfortyndingssystem
4.1.5.2.
Eksempler på systemets komponenter er som anført nedenfor.
4.1.5.2.1.
To prøveudtagningssonder til kontinuerlig udtagning af prøver af fortyndingsluft og af den fortyndede blanding af udstødningsgas og luft.
4.1.5.2.2.
Et filter til udskillelse af faste partikler fra den gasstrøm, der indsamles til analyse.
4.1.5.2.3.
Pumperne og strømningsregulatorne til sikring af en konstant og ensartet strøm af prøver af fortyndet udstødningsgas og fortyndingsluft udtaget i løbet af prøvningen af sonderne og strømmen af gasprøver skal være således, at mængden af prøver efter hver prøvning er tilstrækkelig til analyse.
4.1.5.2.4.
Hurtigtvirkende ventiler til at styre den konstante strøm af gasprøver til udtagningssækkene eller udstrømningsåbningen.
4.1.5.2.5.
Lufttætte lynkoblinger mellem de hurtigtvirkende ventiler og udtagningssækkene.
Koblingen skal have automatisk lukning ved den side, der vender mod udtagningssækkene.
Alternativt kan der benyttes andre metoder til at transportere prøverne til analysatoren (f.eks. trevejsspærreventiler).
4.1.5.2.6.
Sække til indsamling af prøver af fortyndet udstødningsgas og fortyndingsluft under prøvningen.
4.1.5.2.7.
En kritisk venturi til udtagning af proportionale prøver af fortyndet udstødningsgas (kun CFV-CVS).
4.1.5.3.
Yderligere komponenter, som er nødvendige for udtagning af carbonhydridprøver med en opvarmet flammeiondetektor (HFID) som vist i figur A5/10.
4.1.5.3.1.
Opvarmet prøveudtagningssonde placeret i en fortyndingstunnellen i samme lodrette plan som sonderne til udtagning af prøver af partikelmasse og, hvis relevant, partikler.
4.1.5.3.2.
Opvarmet filter placeret efter prøveudtagningsstedet og før HFID-enheden.